Selle nädala uudistes:
Rändame läbi püha nädala,
alates Jeesuse sissesõidust Jeruusalemma eesli seljas
kuni Tema ristilöömiseni ja ülestõusmiseni.
Veel:
See on üks pühamaid paiku Pühal Maal.
Vaatame Püha Haua kiriku alla.
Seal arvatakse olevat haud, kust Jeesus tõusis surnuist.
Ja:
Kas tegemist on ristilöödud Kristusega kujutisega?
Näeme, kuidas teadlased uurivad seda vana riidetükki,
et leida märke ülestõusmisest.
Tere saatesse! Olen Mark Martin.
Teame kõik evangeeliumide kaudu
seda ülestõusmisnädala lugu, mis raputas maailma.
Jeesus tuli Jeruusalemma, löödi risti ja tõusis aias asuvast hauast üles.
Kuid meie Paul Strand, uustulnuk Iisraelis,
nägi hiljuti neid paiku esimest korda ja räägib oma kogemustest.
Kolisin hiljuti siia Iisraeli
ja tahtsin ülestõusmispühil näha oma silmaga kohti,
kus Jeesus elas, suri ja tõusis üles.
Suur nädal algas Betfages Õlimäel.
Seal istus Ta eeslisälu selga, et täituks Sakarja 9:9:
’Vaata, sulle tuleb sinu kuningas, õiglane ja aitaja.
Tema on alandlik ja sõidab eesli seljas ...’
Ja tol nn. palmipuudepühal sõitis Kristus Matteuse järgi sel teel.
Tohutu rahvahulk aga laotas oma rõivad tee peale,
teised raiusid oksi puudelt ja laotasid tee peale.
Rahvahulgad aga, kes käisid Jeesuse eel ja järel, hüüdsid:
’Hoosanna Taaveti Pojale!
Õnnistatud olgu see, kes tuleb Issanda nimel! Hoosanna kõrgustes!’
Ent alati on ka kriitikuid ja rõõmurikkujaid.
Luuka järgi ütlesid mõned variserid rahva hulgast Jeesusele:
’Õpetaja, hoiata oma jüngreid!’
Ta vastas: ’Ma ütlen teile, kui need vaikiksid,
peaksid kivid hakkama kisendama!’
Seejärel sõitis Kristus võidukalt Jeruusalemma.
Peagi hakkas Ta aga rahu rikkuma.
See võib olla üks kohtadest templi juures,
kus Jeesus lükkas ümber rahavahetajate lauad, öeldes:
’Kirjutatud on: Minu koda peab olema palvekoda.
Aga teie olete teinud ta röövlikoopaks.’
Ja Markuse järgi hakkasid just siis usujuhid otsima võimalust Teda tappa.
Miks? Sest Ta ohustas elulaadi, mis oli nad jõukaks teinud.
Mitu päeva hiljem, viimasel õhtusöögil,
tuli Kristus tuppa, mis võis olla selles kohas,
murdis siin leiba ja valas veini koos oma jüngritega.
Ta seadis oma surma mälestamise, mida teeme siiani.
Seejärel pöördus Jeesus jüngritega
tagasi Õlimäele, kus ütles neile, et nad tolsamal ööl taganevad Temast,
sest kirjutatud on: ’Ma löön karjast, ja lambad pillutatakse laiali.’
Siis, Ketsemani aias, Ta tunnistas: ’Mu hing on väga kurb surmani.’
Ta läks omaette palvetama, et see karikas Temast mööduks,
ja Ta higistas verepisaraid,
mis arvatavalt toimub vaid nendega, kes teavad, et surevad peagi.
Seejärel ilmus Juudas relvastatud jõuguga ja reetis Ta suudlusega.
Siis jüngrid pagesid ja jätsid Ta maha,
nagu Ta oli öelnud.
Tagasi Jeruusalemmas, kohtuõues, arvatavalt siin,
püüdis Pontius Pilaatus Jeesust päästa, kuid andis järele rahvale,
keda ülempreestrid ässitasid karjuma: ’Löö ta risti! Löö ta risti!’
See on Via Dolorosa,
piinatud Kristuse viimane tee järgmisel päeval,
peksmisest nii kurnatuna, et ta nõrkes oma risti raskuse all.
See arvatakse olnud kohas,
kus Kolgata, Kristuse ristilöömispaiga, kohal kõrgub Püha Haua kirik.
Teised osutavad sellele künkale vanalinna lähedal,
kus paljud näevad kaljus pealuu kuju, ja Kolgata tähendabki ’pealuu paika’.
Palju paremini on see näha ammu tehtud fotodel.
Pealuu künka lähedal asub ka aed,
mille müüri sisse on ehitatud hauakamber.
See võibki olla paik,
kuhu Kristuse naisjüngrid ülestõusmispüha hommikul tulid
ja kuulsid ingli sõnu:
’Ärge kartke! Te otsite ristilöödud Jeesust, Naatsaretlast.
Ta on üles äratatud, teda ei ole siin.’
Hoolimata vaidlustest, kas see või too oli tegelikult paik,
kus Jeesus oli, olen õppinud, et kui kõik see välja lülitada
ning Pühale Vaimule ümber lülituda,
tunnetad, et Kristuse viimaste päevade sündmused on tõsi,
ja et nad toimusid tõesti just siin, selles linnas,
ja argisagina keskel, kus Pealuu küngas on täis busse,
kus Via Dolorosa on täis inimesi,
kes on liiga hõivatud, et mõelda Jumalale,
ja olen hakanud veelgi enam hindama, kui tohutu oli Tema ohver,
kui Ta tuli oma auhiilgusest alla siia maailma
ja armastas kõiki neid inimesi,
kes olid liiga hõivatud, et Temale mõelda,
ja suri iga inimese päästmiseks.
Pärast ülestõusmist nähti Kristust siin ja seal 40 päeva,
ja siis arvatakse, et Ta tõusis taevasse sellelt nõlvakult Õlimäel,
kuhu Ta Piibli järgi ka tagasi tuleb väes ja ülevuses.
Matteus kirjeldab neid päevi nii: ’Nad näevad Inimese Poega tulevat
taeva pilvede peal väe ja suure kirkusega.’
See lugu pole veel läbi! Paul Strand, CBN’i Uudised, Õlimäelt.
Tänan, Paul!
Esmakordselt pärast aastasadu on teadlased avastanud
Jeesuse arvatava haua Püha Hauakiriku sees.
See asub Jeruusalemma vanalinnas, ja seda lugu rääkisime teile siis,
kui hiljuti teostati suuremat remonti selle 4. sajandi kiriku sees.
See National Geographic’u video näitab töömehi,
kes eemaldavad marmorplaadi haualt 26. oktoobril.
Video kohaselt pole seda tagasihoidlikku hauda
kunagi varem pildistatud ega üles joonistatud.
Selle kohaselt leidsid konserveerijad üllatusega midagi,
mida nende riistad ei näidanud - rusukihi marmorkaane all.
Rusude alt aga leidsid nad teise marmorplaadi,
millesse oli uuristatud rist.
Siis nägid nad algset hauaaset.
Keiser Constantinus käskis ehitada kiriku 4. sajandil.
Tema ema, kuninganna Helena,
tuli siia, et leida haud, kuhu oli maetud Jeesus.
Rooma keiser Hadrianus ehitas 2. saj. siia templi jumalanna Afroditele.
Ajaloolase Eusebiose järgi tegi ta seda Jeesuse haua varjamiseks.
Restaureerimise käigus uuritakse ka hauda.
Töölised valmistavad ette hoonet nimega edikula ehk majake.
See ehitati haua kaitseks.
Edikulat parandati viimati üle 200 aasta tagasi.
Professor Antonia Marapulu juhib restaureerimist
ning on sel aastal CBN’i Uudistele sellest projektist juba rääkinud.
Eemaldame marmorplaadid, kiviplaadid.
Pumpame sisse mörti, et püsiks koos see keerukas hoone ehk Püha Kalju.
See tähendab, et tekib ühtne hoone, mille kõik kihid on kokku seotud.
Ja seepeale, pärast remonti
uute sobivate ja kvaliteetsete mörtide ja betoonidega
paneme kiviplaadid uuesti titaanpoltidega kinni.
Töölistele on see enam kui töö.
Visilio Sephalis on kreeka ehitusinsener.
Olen väga põnevil, kuna olen õigeusklik kristlane
ja töötan Kreekas taoliste hauasammastega.
Kuid see on eriline, väga eriline projekt.
Arvan, et ei saa enam tegelda millegi suuremaga kui see.
Igaüks meist, kes seisab Püha Haua ees,
tunnetab Püha Haua väärtusi.
Püha Haud on kõige elavam paik siin ilmas.
See kannab ülestõusmise sõnumit.
National Geographic kavatseb näidata lisaainest
sel kuul oma kanalil Explorer.
Restaureerimine peaks lõppema järgmisel aastal.
Chris Mitchell, CBN'i Uudised, Püha Hauakirik, Jeruusalemm.
Järgnevalt: kuidas riidetüki uurimine uute teadusmeetoditega
võib anda teavet Jeesuse väljanägemise kohta.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Laadige alla CBN’i Uudiste äpp.
24/7 uudiseid kristlikust vaatevinklist, kodus või teel.
Üks koht, kust saate kõik uudised.
Teavitused värskeist uudistest.
Saab seada igapäevaseid palvesihte ja palvetada värskete lugude pärast.
Saab lugeda olulisimaid uudiseid ja vaadata CBN’i Uudistekanalit otse.
CBN’ uudised, sest tõde loeb.
Äpi saate juba täna lehelt CBNNewsapp.com.
Tere tagasi saatesse!
Jeesuse surilina või keskaegne võltsing?
Torino surilina on tekitanud vaidlusi aastasadu.
Nüüd, nagu selgitab CBN’i Gabe Lamonica,
viitavad teaduslikud tõendid lina ehtsusele.
See on lugu ühest riidetükist,
mis siin üle kahekümne aasta tagasi päästeti tulest,
ühest paljudest teda varitsenud ohtudest läbi ajaloo.
Esimene pilk sellele mõistatuslikule säilmele
meenutab Rorschach’i testi kahjustuste kohta,
mis on sadu, kui mitte tuhandeid aastaid vanad.
Ent kui pilti suurendada ...
Plekid on ehtsast verest.
Ja nähtavale ilmub hägune kuju piinatud, ristilöödud mehest.
Tüüpilistel keskaegseil ristilöömise kujutistel
on naelad peopesades, ent peopesad ei suuda kanda keharaskust.
Kui vaadata kauem, ilmneb ühe mehe häirimatu nägu.
See näib nii rahulik, kuigi vägivalla märke on näha üle kogu keha.
Brian Hyland on näituse kuraator Piibli Muuseumis.
Selle kujutise ehtsuses on kaheldud
kohe peale seda, kui ta esmakordselt 14. saj. lõpus dokumenteeriti.
Süsiniktest aastal 1988 dateeris lina keskaega.
Seda testi on erinevad eksperdid korduvalt kahtluse alla seadnud.
Ainus võetud proov ei vastanud ülejäänud linale,
kuna seda oli manipuleeritud.
Nüüd annab uus teaduslik meetod
surilina kanga vanuseks umbes 2000 aastat.
See Itaalia uuring on vaid värskeim paljudest teadustestidest,
sh uuringutest õietolmust, mis eraldati linast selle teadusliku kleeplindi abil.
Kogutud õietolmuproovidest paljud pärinevad taimedelt,
mis kasvavad looduslikult mitte lihtsalt Lähis-Idas,
vaid konkreetselt Judea, Palestiina ja Süüria aladel, nagu toonagi.
Leidub ka õietolmu Konstantinoopoli ümbrusest.
Palju õietolmu on Euroopast.
Õietolmu proovid viitavad tuhandete miilide läbimisele
Jeruusalemmast läbi praeguse Türgi ja Prantsusmaa ning nüüd Itaalia,
kus seda eset on hoitud alates 16. sajandist.
Torino katedraalis hoitavat riiet peavad mõned inimvere mahutiks
ja seetõttu ilmselt ei vähemaks kui pühaks graaliks.
Mõelda vaid, et see riie on mahuti, milles on Kristuse veri!
Seal ta ju on, see on veri, ja mitte lihtsalt veri,
vaid AB-grupi veri, mis on omane Palestiina juutidele.
Teised aga nimetavad seda linatükki
ei kellegi muu kui Leonardo da Vinci võltsinguks.
Ütleme, et see on 500-aastane Leonardo da Vinci tehtud foto,
ja kui see ei kõla veel piisavalt veidralt,
siis ütleme, et see on 500-aastane foto Leonardo da Vinci’st,
kuna ta võttis modelliks oma näo, sest taolisi asju ta ju tegigi.
Autorid Clive Prince ja Lynn Picknett teevad koguni oma katseid,
üritades kopeerida seda usureliikviat
Rooma keiser Marcus Aureliuse büsti abil
ja võrreldes vaidlusi tekitavat da Vinci Maailma Päästja maali
surilina pildiga.
Ma pole ekspert, kuid surilina näidati avalikult
sada aastat enne da Vinci sündi.
Ta oli hea kunstnik, kuid mitte nii hea.
Barry Schwartz on Colorado’s asuv juudi fotograaf,
kes kutsuti pildistama surilina 1970ndatel.
Mul oli ses suhtes eelarvamus,
ja ma isegi ütlesin selle käigus kord kellelegi,
et ’jõuame Torinosse, viie minutiga leiame värvi, tuleme koju, valmis!’
Nüüd on möödas 44 aastat.
Värvi sellel polnud - see pole maal ega kunstiteos.
Pole pintslitõmbeid, ja üks mõistatus veel:
see on kolmemõõtmeline.
Pildianalüsaatori abil leidsid teadlased aastakümneid tagasi,
et surilina valgused ja varjud annavad kokku 3-mõõtmelise kujutise.
Tavaline foto jäädvustab vaid valguse üleminekud,
mitte aga andmed kaamera kauguse kohta pildistatavast.
Nüüd asetame surilina pildi kaamera alla.
See kujutis on selgesti äratuntav.
Seda saab seletada vaid siis, kui linakujutise enda valgustugevustele
lisanduvad andmed keha ja riide vahelisest kaugusest.
Briti filmitegija David Rolf üllitas oma 4. filmi 'Kes ta võiks olla?'
Ta uurib Torino surilina moodsaima tehnoloogia abil,
et digitaalselt hankida kangas talletunud andmeid,
millest tekib kolmemõõtmeline mehekuju.
Minu meelest näeme enda ees ristilöödud Jeesuse keha riidetükil,
mistõttu ainus võimalus, kuidas see kujutis riide peale sai,
on läbi ime.
Ime, milles kehast vallandus tohutul hulgal energiat,
kuid ülilühikese aja jooksul.
Tõendeist hoolimata võib Torino surilina jäädagi mõistatuseks.
Ent paljud arvavad, et see evangeeliumi peegel,
nagu ütles paavst Johannes Paulus II,
ühendab neid jumalikuga.
Gabe Lamonica, CBN’i uudised, Washington.
Põnev lugu!
Järgnevalt näeme paika, kus mõne ajaloolase meelest
võis Pontius Pilatus mõista surma Jeesuse.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki, seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Sinu uudistekanal, sinu saated, lood, mis sulle korda lähevad,
sulle sobival ajal, sulle sobivas kohas!
Lae alla CBN’i uudiste äpp juba täna!
Tänan, et vaatate meid!
Jeruusalemmas on toimekad päevad!
Linnas tähistatakse nii paasapüha kui suurt nädalat.
Leiud vanalinna müüride vahel Heroodese palee juures
on äratanud juudi ja kristlike teadlaste tähelepanu.
Üle 2000 aasta ajalugu on talletatud ühte hoonesse,
kus Pontius Pilaatus võis mõista Jeesuse üle kohut enne ristilöömist.
John Waage selgitab:
Vanalinna lääneserval kõrgub müüride kohal Taaveti torn.
16 aastat tagasi leidsid arheoloogid ühe hoone,
kui töötasid Taaveti Muuseumi torni kallal.
Ürikud selle müüride kohta
pärinevad ajast enne Jeesust ja Rooma maavalitsejat,
kes Ta ristisurma mõistis - Pontius Pilaatust.
Aastaid oletasid eksperdid, et Pilaatus andis surmaotsusest teada
Antonia kindlusest teisel pool linna, kus majutusid Rooma sõdurid.
Kuid äsjased tõendid siit, kuningas Heroodese palee asukohast
näitavad, et luksuslembene Pilaatus kuulutas otsuse välja pigem siit.
Arheoloog Amit Re'em aitas avastada palee asupaiga aastal 1999.
Ta on kursis nende müüride ajalooga Heroodese ajast ajani,
mil britid rajasid sellele kohale vangla 1940ndatel.
Need vägevad müürid on ainsad jäänukid Heroodese paleest.
Me ei tea, mis juhtus pealisehitusega, palee endaga.
Võib-olla hävis see suures mässus.
Ehk hävitasid selle roomlased, ehk aga hoopis ristisõdijad või osmanid.
Me ei tea täpselt, kus Jeesuse üle kohut peeti,
kus Pontius Pilaatus Teda üle kuulas,
kuid teame, et kusagil siin, Heroodese palees.
David Pileggi on pastoriks Kristuse Kirikus, paari sammu kaugusel.
Teame, et Heroodes Suure loss läks pärast tema surma Rooma omandisse,
ja et igal aastal tuli Pontius Pilaatus Kaisareast
siia Jeruusalemma paasapühadeks, et jälgida linna julgeolekut pühadel,
mida juudid nimetasid vabaduse pühaks.
Ja toona võis Jeruusalemmas rahutusi tekkida vaid paasapühade ajal.
Pileggi ütleb, et mõneti hõlmab Taaveti torn Jeesuse kogu eluloo.
Teadlased olid öelnud juba pool sajandit,
et Jeesuse elu algust tähistab Taaveti torn, toona Heroodese palee,
kuhu tähetargad kuningat otsima tulid,
ja lõppu sisuliselt see, kui Pontius Pilaatus mõistab Ta surma
pea samas kohas, mistõttu ses loos on huvitavat sümbolismi.
Iisraeli arheoloogi Renee Sivan’it
rabab ikka veel selle suurus ja hiilgus,
ehkki ta ise aitas kaevamisi käivitada.
Jeruusalemm on nagu sibul:
üha koorid teda, aga ta ei lõpegi.
Siis sa natuke nutad, aga mitte liiga palju.
Sama siin!
Pileggi nimetab Taaveti torni linna parimaks muuseumiks ja ütleb,
et turistid võiksid alustada oma reisi siit.
Nüüd on meil veel üks pluss -
sama koht, kus Pontius Pilaatus saatis surma Jeesuse -
ja see aitab kristlastel paremini ette kujutada neid tähtsaid sündmusi,
mis toimusid Messia Jeesusega, Naatsareti Jeesusega,
Tema elu viimasel nädalal.
Ja kõigest paari miili kaugusele jääb Õlimägi,
kuhu Ta Piibli järgi tagasi tuleb.
John Waage, CBN’i Uudised, Jeruusalemm.
Järgnevalt, koht Iisraelis, mida miljonid kristlased
tulevad vaatama ja kogema.
Pärast pausi!
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Laadige alla CBN’i Uudiste äpp.
Saate ühest kohast kõik uudised, teavitused värsketest uudistest,
ja vaadata CBN’i uudistekanalit otse.
CBN’i Uudised, sest tõde loeb.
Hankige CBN'i Uudiste äpp juba täna.
Igal aastal tulevad tuhanded kristlased Iisraeli,
et saada ristitud samas vees, kus arvatavalt ristiti ka Jeesus ise.
Chris Mitchell heidab pilgu sellele vanale ja erilisele paigale.
Ristimine Jordani jões on kristlastele võimas vaimulik kogemus.
Sest see on minu unistus,
ja Jeesuski ristiti siin, ja jõgi sai õnnistatud.
Tunnen, nagu oleksin sündinud uuesti, sest siin ristiti Jeesus.
Selle koha nimi on Qasr al-Yahud.
Iisrael arendas selle koha ristiusu rändurite tarvis,
ja nüüd käib siin igal aastal umbes kolmveerand miljonit inimest.
Pole küll tõendeid, et see on täpselt Jeesuse ristimise koht,
aga ta on ikkagi eriline koht.
Loen Piiblit, jutlustan Piiblist,
ja meie jaoks rõhutab ja kinnitab siin viibimine ja selle vahetu kogemine
Jumala sõna, mida me rahvale nädalast nädalasse kuulutame.
See on paik,
kus mõne arvates läks prohvet Eelija tulise vankriga taevasse
ja kus Iisraeli lapsed läksid üle Jordani jõe Tõotatud maale.
Reisijuht Ben David Katriel esitab kaks põhjust,
miks see võib olla koht, kuhu Joosua tõi iisraellased teel Jeerikosse.
Piiblis on kirjutatud Jordani koolmetest.
Need ei muutu kunagi, need on kirjas.
Aga erandiks on Jeeriko. Pole vaidlusi Jeeriko asukoha osas.
Tegelikult toimus siin esimene üleminek.
Siin saavad kokku mitmed lood Piiblist.
Erukindral Uzi Dayan ütleb,
et juudi rahvas naasis siia Egiptusest üle 3000 aasta tagasi.
Kolm aastatuhandet hiljem on juudid endiselt naasmas Iisraeli maale,
kus näeme Piibli ennustuste täitumist.
See saab toimuda vaid siin, ei ühelgi teisel maal!
ja kui uskuda Piiblit, on Iisrael selleks parim paik.
Võtke see reis plaani, sest see rikastab teie usku
ja süvendab teie pühendumist Jeesusele - selles on asi.
Paljude jaoks on see eriti tähendusrikas
vahetult Jeesuse Kristuse ülestõusmise tähistamise eel.
Chris Mitchell, Qasr al-Yahud, ristimispaik, Jordani jõgi.
Tänan vaatamast selle nädala uudiseid!
Järgmise nädalani: nägemist! ja Jumal õnnistagu teid!
Tõlge: Sulev Kivastik